Հիասթափվելով, քանի որ ինքը հույս ուներ ամերիկացիներից օգնություն ստանալ, Վարդանը շարունակեց ճանապարհը։ Քիչ այն կողմ Վարդանը տեսավ շվեյցարական բողոքական միսիայի պատին փակցված պղնձե ցուցանակը։ Գորշ քարից կառուցված ուղղանկյուն երկհարկանի շենքը դպրոցի էր նման՝ դեպի բակ բացվող լուսամուտներով։ Վարդանը այլ ելք չուներ, քան փորձ անել դիմելու շվեյցարացի միսիոներների օգնությանը։ Նա ձիուց վայր իջավ և, ոտքը գետնին դնելով, ցավից ատամներր կրճտացրեց։ Նա մի քանի անգամ քաշեց զանգի շղթան։